सबसे तेज 76 शतक लगाए, तेंदुलकर का रिकॉर्ड तोड़ा; देखिए टॉप रिकॉर्ड्स
Virat Kohli India-West Indies Test Record; Virat Kohli Equals Sir Donald Bradman's Test Centuries Record in India-West Indies Second Test! भारत-वेस्टइंडीज के बीच दूसरे टेस्ट का दूसरा दिन विराट कोहली के रिकॉर्ड्स के नाम रहा। कोहली ने ऑल टाइम ग्रेट बैटर सर डॉनाल्ड ब्रैडमैन के टेस्ट शतकों के रिकॉर्ड की बराबरी की।
भारत-वेस्टइंडीज के बीच दूसरे टेस्ट का दूसरा दिन विराट कोहली के रिकॉर्ड्स के नाम रहा। कोहली ने ऑल टाइम ग्रेट बैटर सर डॉनाल्ड ब्रैडमैन के टेस्ट शतकों के रिकॉर्ड की बराबरी की। वह 500वें इंटरनेशनल मैच में शतक लगाने वाले पहले बैटर बने और सबसे तेज 76 इंटरनेशनल शतक लगाने वाले खिलाड़ी भी बने। उन्होंने सचिन तेंदुलकर को पीछे छोड़ा।
पोर्ट ऑफ स्पेन में जारी मुकाबले में कोहली ने 121 रन की पारी खेली। उनकी पारी के दम पर टीम इंडिया ने 400 रन का आंकड़ा पार किया और वेस्टइंडीज पर अपनी पकड़ मजबूत कर ली। आगे स्टोरी में हम मैच के दूसरे दिन बने टॉप रिकॉर्ड्स को जानेंगे...
1. 500वें इंटरनेशनल मैच में सबसे ज्यादा रन बनाने वाले बैटर 
कोहली करियर के 500वें मैच में सबसे ज्यादा रन बनाने वाले बैटर बने हैं। उन्होंने 121 रन की पारी खेली। इतना ही नहीं, कोहली 500वें मैच में शतक जमाने वाले पहले खिलाड़ी बने। उनसे पहले अब तक कोई खिलाड़ी अपने 500वें मैच में अर्धशतक भी नहीं लगा सका था। कोहली के बाद कुमार संगाकारा ने 500वें मैच में 48 रन बनाए थे। श्रीलंकाई बल्लेबाज ने मार्च 2013 में बांग्लादेश के खिलाफ वनडे मैच में यह पारी खेली थी।
2. 500 मैच में सबसे ज्यादा सेंचुरी, सचिन को पीछे छोड़ा
कोहली 500 इंटरनेशनल मैच में सबसे ज्यादा सेंचुरी जमाने वाले बल्लेबाज बन गए। उन्होंने दिग्गज सचिन तेंदुलकर का रिकॉर्ड तोड़ा। कोहली के 76 शतक हो गए, जबकि सचिन तेंदुलकर ने 500 मैच तक 75 शतक लगाए थे। इंटरनेशनल क्रिकेट में विराट से ज्यादा शतक सिर्फ सचिन तेंदुलकर (100 शतक) ने ही लगाए हैं। इसके लिए उन्होंने 664 इंटरनेशनल मैच खेले।
3. वेस्टइंडीज के खिलाफ 12वां इंटरनेशनल शतक लगाया, कैलिस की बराबरी की
वेस्टइंडीज के खिलाफ शतक जमाने के मामले में भी विराट कोहली ने रिकॉर्ड बनाया। विराट ने विंडीज के खिलाफ 12वां इंटरनेशनल शतक लगाया और साउथ अफ्रीका के लीजेंडरी ऑलराउंडर जैक कैलिस की बराबरी की। इंटरनेशनल क्रिकेट में वेस्टइंडीज के खिलाफ सबसे ज्यादा शतक जमाने का रिकॉर्ड सुनील गावस्कर के नाम है। गावस्कर ने वेस्टइंडीज के खिलाफ 13 शतक लगाए हैं।
4. कोहली का 29वां टेस्ट शतक, ब्रैडमैन की बराबरी की
कोहली ने टेस्ट शतकों के मामले में ऑस्ट्रेलिया के दिग्गज बल्लेबाज डॉन ब्रैडमैन की बराबरी कर ली है। उन्होंने 29वां शतक लगाया। ब्रैडमैन ने 52 टेस्ट में 29 शतक लगाए थे। सबसे ज्यादा टेस्ट शतक के मामले में विराट 16वें नंबर और भारतीय बैटर्स में चौथे नंबर पर हैं। भारतीयों में विराट से ज्यादा टेस्ट शतक सचिन (51 शतक), राहुल द्रविड़ (36 शतक) और सुनील गावसकर (34 शतक) ने ही लगाए हैं।
स्पोर्ट्स की ये खबरें भी पढ़ें...
त्रिनिदाद टेस्ट के दूसरे दिन भारत 352 रन से आगे
500वें मुकाबले में विराट कोहली के शतक के दम पर भारत ने वेस्टइंडीज के खिलाफ दूसरे टेस्ट में मजबूत शुरुआत की है। टीम दूसरे दिन का खेल समाप्त होने के बाद 352 रन आगे है। त्रिनिदाद के पोर्ट ऑफ स्पेन में शुक्रवार रात को वेस्टइंडीज ने एक विकेट पर 86 रन बना लिए। कप्तान कैग ब्रेथवेट 37 और कर्क मैकेंजी 14 रन पर नाबाद लौटे, जबकि तेगनारायण चंद्रपॉल 33 रन बनाए। पूरी खबर पढ़ें... 
शतक के बाद कोहली ने चूमी वेडिंग रिंग
76वें शतक के बाद विराट कोहली की वेडिंग रिंग किस...अल्जारी जोसेफ का डायरेक्ट थ्रो पर रनआउट और जडेजा का स्वोर्ड सेलिब्रेशन। ये भारत-वेस्टइंडीज दूसरे टेस्ट के टॉप मोमेंट्स रहे, जिन्हें फैंस ने खूब पसंद किया। दिन का खेल समाप्त होने तक वेस्टइंडीज ने 86 रन पर एक विकेट गंवा दिए है, जबकि भारत ने पहली पारी में 438 रन बनाए। पढ़ें पूरी खबर...